Laja (upė)
Laja (rus. Лая) – upė Rusijoje, Nencų autonominėje apygardoje ir Komijoje; Pečioros dešinysis intakas. Iš Lajato ežero per Didžiažemę tundrą teka į pietus. Vaga labai vinguriuoja. Įteka į Pečioros dešiniąją protaką keliomis atšakomis žemiau Ust Usos. Didžiausi intakai: Kerjurvisas (kairysis), Lajavožas, Serčeiju, Jurjacha (dešinieji). Upė daugiausia maitinama sniego tirpsmo vandenimis. Užšąla spalį, atitirpsta gegužės antroje pusėje.